cyanic-selkie/wikianc huggingface dataset:
Средновековна Италија
849–915
Во 852 година Сарацените го освоиле Бари и основале емират. Византискиот цар побарал сојуз од Лудвиг II Италијански. Слично на тоа, новиот принц на Беневенто, Аделчис, независен владетел, исто така побарал помош. Така во 871 година Бари бил ставен под опсада. Тој се повлекол во Беневенто за да се подготви за понатамошни походи кога бил предавнички нападнат во неговиот дворец, ограбен и затворен од Аделхиз, кнезот на Беневенто, во август 871 година. Пристигнувањето на нови банди на Сарацени го приморало Аделхиз да го ослободи својот затвореник еден месец подоцна, и Лудвиг бил присилен да се заколне дека нема да се одмазди поради повредите, ниту пак дека ќе влезе со армија во Беневенто. Враќајќи се во Рим, тој бил ослободен од заклетвата, и бил крунисан по вторпат за цар од страна на папата Адријан II на 18 мај 872 година.
Граѓанска војна во Либија
Од 15 февруари до 21 февруари
На 17 февруари. биле одржани антивладини протести под слоганот Ден на гневот. Самите протести биле организирани преку друштвената мрежа Facebook. Демонстрантите извикувале пароли, со кои барале оставка на премиерот Ал Багдади Али ал Махмуди, но немало и барања за повлекување на долгогодишниот либиски водач Моамер Гадафи.
Средновековна Италија
Свето Римско Царство
11 век го означувал и крајот на најмрачниот период во средниот век. Трговијата полека се кренала на нозе, особено на отворено море, каде поморските републики како Амалфи, Венеција, Пиза, Џенова, Анкона и Гаета станале големите сили. Папството го вратил својот авторитет, и започнал една долга борба со царството поврзани околу црковните и световните работи. Во 12 век овие италијански градови започнале со првите обиди за излегување од сферата на влијание на Светото Римско Царство, формирајќи Ломбардски Сојуз. Често овие градови-држави биле помагани од страна на Византија која се надевала дека ќе ги избрка Германците од Италија.
Граѓанска војна во Либија
Од 15 февруари до 21 февруари
Протестите на Денот на гневот се одржале во четири града во Либија. Во Бенгази, владин орган пуштил 30 затвореници од затворот, со цел да ги спречат демонстрантите. Неколку демонстранти биле убиени од страна на снајперисти и огнено оружје кое доаѓало од хеликоптери. Во лондонскиот весник Evening Standard проценуваат дека биле убиени луѓе. Ал Џезира на англиски проценува дека најмалку 14 биле убиени од претходниот ден (16 февруари).
ХРВ на своето мрежно место известила дека демонстрации имало во уште најмалку четири градови: Ел-Бајда, Аџдабија, Завија и Дарна. Видео снимки од ел-Бајда прикажале окрвавени тела во мртовечница и демонстранти како ја палат општинската зграда и уништуваат споменик на таканаречената „зелена книга“, која ја содржи идеологијата на Гадафи.
Средновековна Италија
Свето Римско Царство
Во 11 век, Норманите ја освоиле Ломбардија и византиските територии во Јужна Италија. Во текот на истиот век, Норманите исто такаги поразиле и ставиле крај на муслиманска власт во Сицилија. Норманската власт во она што некогаш била византиска територија ги налутила Византијците, кои во 1155 година направиле последен обид под царот Мануел I Комнин за враќање на власта во јужна Италија. За разлика од Норманското освојување на Англија (1066), кое се одржало во текот на неколку години, по една решавачка битка, освојувањето на јужна Италија било производ на децениски и многубројни битки.
Граѓанска војна во Либија
Од 15 февруари до 21 февруари
Силите за безбедност отвориле оган врз демонстрантите кога демонстрантите се доближиле до имотот кој Гадафи го користи кога доаѓа во посета на градот.
Во текот на 19 февруари, протестите и немирите, биле прекинати мрежните места, а во некои делови на земјата била исклучена и електричната енергија, што дополнително го отежнало потврдувањето на информациите кои доаѓаале. Според непотврдени извештаи, во Дарна, источно од ел-Бајда, полициските станици биле евакуирани. Весникот „Деа“, во сопственост на синовите на Гадафи, објавил дека во градот двајца полицајци биле линчувани. Непотврдени извештаи велат и дека на повеќе места војниците ги смениле страните бидејќи не сакале да пукаат во своите сограѓани. Во престолнината Триполи не биле забележани поголеми немири. Провладиниот весник „Ел-Заф Ел-Акдар“ ја пренел заканата на властите дека „ќе одговорат насилно и силовито“ на секаков вид на протест, бидејќи не смеело да се поминуваат „црвените линии“
Средновековна Италија
Доцен среден век
Во 14 век, Италија била поделена помеѓу Кралство Неапол и Кралство Сицилија во јужниот дел, папските држави во централна Италија, и поморските републики во северниот дел. Војводство Милано се нашло во фокусот на европската политика во 15 век, што довело започнување на Италијанските војни. Италијанската ренесанса се појавила во 14 век во Тоскана, во градовите Фиренца и Сиена. Подоцна, таа имала големо влијание во Венеција и Рим. Италијанската ренесанса го достигнал својот врв во средината на 16 век.
Граѓанска војна во Либија
Од 15 февруари до 21 февруари
Во текот на 20 февруари, протестите и нередите продолжиле. Според информациите, лекарите во болниците потврдиле дека бројот на жртвите од немирите во Бенгази се искачил на околу 200-300 луѓе. Муслиманските свештеници и племенските водачи од целата земја повикале да се стави крај на крвопролевањето од страна на режимот во земјата и владата да се повлече. Во текот на денот, големи немири се појавиле и во главниот град Триполи. Не постојат сеште информации околу евентуални жртви во Триполи.
Според изјави на сведоци, главно поради целосната контрола над медиумите, немало можност да се потврдат бројот на жртвите или повредените во нередите. Пристапот до интернет во Либија бил целосно блокиран исто како и мобилната телефонија а државната телевизија ги игнорирала протестите и прикажувала снимки од поддржувачи на Гадафи кои воодушевено го поздравуваат.
Синот на Гадафи, Саиф ел-Ислам Муамер ел-Гадафи на 21 февруари предупредил дека земјата е на работ на граѓанска војна, свикувајќи го генералното собрание. Тој се обратил со зборовите дека владата нема да попушти во намерите на демонстрантите.
Демонстрантите ја запалиле зградата на либиската влада. Немирите продолжиле во текот на целата ноќ помеѓу демонстрантите и силите за безбедност за контрола врз Триполи. Од покривите снајперисти стрелале врз толпата, а приврзаниците на Гадафи дивееле пукајќи од автомобили во движење. Саиф Гадафи признал дека војската и полицијата направиле грешки, но подека бројот на загинати е мошне помал од пријавениот. Од Хјуман Рајтс Воч  соопштиле дека до сега загинале над 250 луѓе и нивниот број расне од минута во минута.
САД извршил притисок на Либија да не ги задушува протестите.
Во Бенгази, демонстрантите ја презеле контролата на улиците, и го заплениле украденото оружје од главните безбедносни штабови. Демонстрантите, исто така, го спуштиле либиското знаме од главниот суд и истото било заменето со знамето на старата монархија во земјата. Воздухопловните воени авиони и хеликоптери започнале воздушни напади врз демонстрантите. Двајца високи пилоти од воздушните сили побарале политички азил, откако им било наредено да фрлаат бомби врз демонстрантите.
Од 22 февруари до 28 февруари
Гадафи дал кратка изјава на државната телевизија. Во неа тој изјавил дека би сакал да зборува со младите на Зелениот плоштад, но тоа не се остварило бидејќи заврнало дожд. Оваа изјава следела откако се појавиле шпекулации дека Гадафи се наоѓа надвор од земјата, односно дека тој заминал за Венецуела. Тој исто така изјавил: „Не верувајте им на извештаите на оние џукели“".
Според изворите, либиската морнарица ги гранатирале демонстрантите од морето, а Гадафи наводно издал наредба за да се овори оган врз демонстрациите. Либиските поморски бродови наводно биле забележани во близина на брегот со Малта. Од друга страна пак, малтешките на неколкупати го негирале тоа. .
Поранешниот амбасадор во Индија, Али ел-Есави изјавил дека стравува од негово повторно враќање во Либија, и тој исто така потврдил дека борбените авиони биле употребени за бомбардирање на цивилните демонстранти, и дека странски платеници биле дојдени во земјата за да го поддржат бунтот. Многу либиски дипломатски поднелеоставки во знак на протест против насилството, дел од нив побарале на Гадафи да му се суди за злосторства против човештвото.
Поранешниот британски министер за надворешни работи изјавил дека е потребна брза воена интервенција. Австриската армија соопштила дека воздушниот простор околу Триполи бил затворен, но подоцна ја повлекле оваа изјава. Австрискиот министер за одбрана изјавил: „Еден наш извор вели дека на почетокот воздушниот простор во Либија бил затворен, но подоцна нашиот авион бил во можност да ја напушти земјата...“.
Некои очевидци изјавиле дека илјадници африкански платеници биле пренесени во Триполи за да го задушат востанието. Така, Гадафи би можело да се потпира на својата армија од околу 5.000 војници, и покрај тоа што знае дека не може да ја врати Либија. Од друга страна, ова влијае дополнително до зголемување на цената на нафтените деривати, како и до потполно уништување на инфраструктурата на земјата.
Случувањата во Либија претставувале повод за итна седница на Советот за безбедност на ООН - Бан Ки-мун и американскиот државен секретар Хилари Клинтон побарале итен прекин на крвопролевањето. Во Европската Унија започнале разговорит за воведување на санкции за режимот на Гадафи.
Во меѓувреме, започнале да ги извлекуваат своите државјани од земјата, Кина, Русија, Египет, Хрватска, Србија. Министерството за надворешни работи на Република Македонија ги предупредил на граѓаните да не патуваат во Либија, на оние кои се таму им порачале да се обидат да ја напуштат со редовните летови кон Европа. Насилството во Либија ја довело до зголемување на цената на нафтата, на берзата во Њујорк барел лесна нафта се продавало се 94 долари во Европа барел брент нафта се продаваше за 107 долари.
Мала планета
Мала планета — астрономско тело во орбита околу Сонцето и не претставува ни планета ниту пак комета. Мали планети можат да бидат џуџестите планети, астероидите, тројанци, кентауриди, тела од Кајперовиот Појас, и други заднептунски тела. Од 2016 година, се архивирани орбитите на 709.706 мали планети од страна на Центарот за мали планети, 469.275 од тие добиле постојани броеви ).
Граѓанска војна во Либија
Од 22 февруари до 28 февруари
Едно од најголемите племиња во земјата, Варфала, исто така упатило повек до другите племенски заедници да се приклучат кон отпорот на Гадафи .Мустафа Мохамед Абуд ал Џелеил, министер за правда на земјата, кој поднел оставка на 21 февруари во знак на протест поради „прекумерна употреба на насилство" против демонстрантите, побарал од либиската војска за да го отстранат "тиранинот Моамер Гадафи" . Тој исто така тврдел дека Гадафи лично го наредил бомбардирањето на Локерби во 1988 година.
Мала планета
Првата мала планета која е откриена е Церера во 1801 година. Поимот мала планета е во употреба уште од векза да ги опише овие тела. Поимот планетоид е исто така во употреба, особено за поголемите (планетарни) тела како што се оние кои Меѓународната астрономска унија (IAU) ги има наречено џуџести планети во 2006 година. Исоториски, ппоимите астероид, мала планета и планетоид се повеќе или помалку синоними. Ова поимување станало уште посложено со откривањето на бројни мали планети за орбитата на Јупитер, особено заднептунските тела, кои вообичаено не се сметаат за астероиди. Малите планети кај кои ќе се забележи ослободување на гас се исто ткака двојно класифицирани и како комети.
Граѓанска војна во Либија
Од 22 февруари до 28 февруари
Јусуф Савани, висок помошник на синот на Гадафи, поднел оставка од функцијата „изразувајќи разочарување против насилството" . Голем број од армијата на земјата исто така според некои информации преминала на страната на демонстрантите.
Улиците на Триполи биле испразнети по најавените напади врз демонстрантите. Италијанскиот министер за надворешни работи Франко Фратини изјавил дека има веродостојни извештаи дека околу 1.000 лица се убиени. Фратини, исто така, потврдил дека источниот дел на Либија, веќе не е под де факто под контрола на Гадафи. Непотврдени извештаи сугерирале дека владата контролира само неколку делови од Триполи и јужниот пустински град Сабха. Мишурата било потврдено дека се наоѓа под контрола на демонстрантите. Двете крајбрежни делови, Триполитанија и најголем дел од северната Киренајка, биле во рацете на бунтовниците до средината на денот.
Мала планета
Пред 2006 година, МАУ официјално го користела поимот мала планета. За време на состанокот во 2006 година, МАУ ги прекласифицирала малите планети и комети во џуџести планети и мали тела во Сончевиот Систем. Телата се наречени џуџести планети ако нивната гравитација е доволно силна да постигне хидростатичка рамнотежа и да има елипсоиден облик. Сите останати мали планети и комети се наречени мали тела во Сончевиот Систем. МАУ има изјавено дека поимот мала планета може сè уште да се користи, но се претпочита да се користи поимот мало тело во Сончевиот Систем. Сепак, поради потребата од нумерирање и именување, се користи традиционалната разлика меѓу мала планета и комета.
Граѓанска војна во Либија
Од 22 февруари до 28 февруари
Водачот на револуцијата во надреалистичен говор рекол дека тој е Либија. Гневно тропајќи со раката порачал: „Сè уште не сум наредил употреба на сила, не сум наредил да се испука ниеден куршум, но кога ќе наредам, сè ќе гори“. Тој исто така додал: „Мажи, жени, девојки и момчиња што го сакате Гадафи. Од утре излезете од домовите сите што ја поддржувате револуцијата Гадафи, славата Гадафи, гордоста на Либија“.
Во текот на 24 февруари, демонстрантите под своја контрола го ставиле градот Тобрук. Дел од жителите на градот ја прославувале победата над Гадафи. Притоа, било мафтано со поранешното либиско знаме кое било во официјална употреба од 1951 до 1969 година, пукале со пиштоли во возудх и слично. Дел од војниците и офицерите се приклучиле кон прославата на демонстрантите. командантите ветиле дека ќе ја бранат слободната територија со своите животи откако Гадафи се заканил дека крвнички ќе се одмазди. Во падот на централната власт, жителите формирале јавната одбрана комисија за безбедност. На новоформираните безбедносни контролни пунктови, демонстрантите делеле вода во шишиња. Градовите и населените места во близина на Триполи биле пријавени дека потпаѓаат под контрола на демонстрантите, додека во Триполи полицијата сè уште патролираа по улиците за да ги спречи демонстрациите.
Мала планета
Населеност
Стотици илјади мали планети се откриени во Сончевиот Систем а секој месец се откриваат нови илијадници мали планети. Центарот за мали планети има документирано над 160 милиони набљудувања и 723.367 мали планети, од кои 480.806 имаат добро познати орбити и им се доделени бројни вредности. Од овие, 20.364 имаат официјални имиња. Од јануари 2017 година, најниско неименуваната мала планета е. А од јануари 2017 година, нависоко именуваната мала планета е 458063 Густавомулер.
Граѓанска војна во Либија
Од 22 февруари до 28 февруари
Ал Каеда најавила дека тие ќе го поддржат либиското востание. Гадафи одговорноста за бунтот во неговата земја ја префрлил на екстремистичката организација Ал Каеда. Телевизијата Ал Џазира прикажала снимки од полициска станица во пламен, кои наводно потекнуваат од градот Ас-Савија во близина на Триполи, како и снимки со околу 20 мртви тела, на кои рацете им се заврзани одзади. Ал Џазира информирала дека станува збор за убиство на лица, кои се противеле да пукаат врз демонстрантите. Очевидец информирал дека војниците во градот Ас-Савија отвориле оган и врз џамија. Според очевидци, градот нападнат од приврзаниците на Гадафи наликувал на „кланица“.
НАТО расправал за ситуацијата на вонредна седница. Како што изјавил генералниот секретар Андрес Фог Расмусен, се правиле планови за хуманитарна помош и евакуација. За можната акција изјавил дека била потребна одлука од сите земји челенки на алијансата. Гадафи дал интервју, но по телефон во кое се споредил со британската кралица, односно дека тој имал единствено симболична власт. Сè уште не е познато дали тој ова интервју го дал од земјата, или пак побегнал во странство. Од друга страна пак, поранешниот либиски министер за правда Мустафа Галил предупредил дека Гадафи има големо количество од хемискиот боен отров иперит и дека нема да се двоуми да го употреби врз цивили.
Од 1 март до 15 март
Американскиот Сенат усвоил резолуција со која побарал од Гадафи да поднесе оставка. Претходно, американските сили ги распоредиле своите бродови во Средоземно Мморе за евентуална акција на НАТО во Либија. Во Медитеранот навлегле бродот-амфибија „USS Kearsarge“ со 50 хеликоптери и авиони за вертикално летање и транспортниот амфибиски брод „USS Ponce“.
Во меѓувреме, трупите лојални на Гадафи ги засилиле нападите и го зазеле на 5 март пристанишниот град Рас Лануф. По овој успех на силите на Гадафи, новата воена офанзива била насочена кон градот Завија. Во текот на овие дејствија загинале најмалку 35 лица, а силите на Гадафи успеале да навлезат во градот и во истиот да постават свои пунктови. Во текот на следниот ден, акциите за повраќање на своите територии заземени од страна на бунтовниците продолжиле во Мисрат. Гадафи излегол со изјава дека неговата земја е ставена под заговор за колонизација.
Интервенција на ООН
Во текот на 15 и 16 март, силите на Гадафи продолжиле со наредувањето .Силите на режимот го бомбардирале либискиот град Ајдабија, последен пред главното упориште на бунтовниците - Бенгази. Гадафи во обраќање на телевизија им понудил амнестија на бунтовниците. Следниот ден бил заземен градот. Во поредното интервју, Гадафи во говор во Триполи повторно ги нарекол бунтовниците „стаорци и џукели“ и го обвини западот дека „сака да ја украде либиската нафта“. Планот за зазимање на Бенгази започнал да се прави. ООН изјавиле дека стравуваат нападот на Бенгази дека би можел да доведе до голем број цивилни жртви. Генералниот секретар Бан Ки Мун им порачал на либиските власти дека ќе одговараат за смртта на цивилите.
На 18 март, ООН одобрил воздушни напади врз Либија. Во меѓувреме, од притисок од сè поизвесната воена интервенција на западните сили, либиската влада повикала на итен прекин на огнот со образложение дека постапува согласно резолуцијата на Советот за безбедност, која предвидува зона на забранети летови со цел да се заштитат цивилите од нападите на силите на полковникот Гадафи. Следниот ден, на 19 март, француските борбени авиони ја извршиле првата воена задача во Либија, каде било погодено и уништено воено возило на либиската армија. Според информациите, француските воени авиони ќе го штитат бедемот на опозицијата во Бенгази од нападите на војските на Гадафи. Претходно либиските владини трупи влегле во градот Бенгази принудувајќи ги бунтовничките сили на повлекување и покрај барањата од меѓународната заедница за моментален прекин на огнот.
На 19 март, BBC NEWS објавил дека француските воздухопловни сили испратиле 19 борбени авиони на растојание од 100 км до 150 км од градот Бенгази, со цел да се спречи напад врз бунтовниците кои го контролирале градот. "Нашите воздушни сили ќе спротивстават на каква било агресија од страна на полковникот Гадафи против населението од Бенгази ", изјавил францускиот претседател Никола Саркози. BBC NEWS објавил дека во 16:59, француски воен авион уништило едно либиско воено возило. Ова било потврдено од страна на француското Министерство за одбрана.
во исто време Пентагон соопштил дека американските и британските сили отвориле оган над 20 либиски воздушни и копнени одбранбени системи. Во истата зона оперираат 25 коалициски бродови и 3 американски подморници. CBS New's објавил дека авионите B-2 врлиле над 40 бомби над главниот либиски аеродром.
Либиската државна телевизија објавила дека либиските сили собориле еден француски воен авион над Триполи. Ова категорично било негирано од страна на француските сили и соопштиле дека сите авиони се вратиле во воздушната база по своите акции. На 20 март било соопштено дека неколку ракети од типот Storm Shadow биле лансирани кон целите на Гадафи од страна на британските авиони. Во текот на истиот ден, во главниот град избувнал голем пожар.
Жртви
Според Ал Џезира, бројот на жртвите во градот Бенгази е најмалку 200 загинати. Според податоци на Human Rights Watch, жртвите до 19 февруари биле 104, додека следниот ден тој број бил демантиран и бројката на жртвите според истиот извор бил 62. Според други извори пак, овие бројки се движат околу 220, и тоа само во градот Бенгази. Според Меѓународната коалиција против воените злосторници, до 22 февруари бројот на жртвите вил 519, околу 3.980 биле повредени, а над 1.500 се водат како исчезнати.
На 23 февруари италијанскиот министер за надворешни работи Франко Фратини изјавил дека според неговите информации 1.000 луѓе починале во немирите.
На 25 февруари, Нави Пилај, Висок комесар за човекови права на Обединетите нации, изјавил дека повеќе од 1.000 луѓе биле убиени или повредени. .
Меѓу припадниците на безбедносните сили имало повеќе од 300 мртви, вклучувајќи ги и платениците. На 18 февруари, двајца полицајци биле обесени од страна на демонстрантите во Бенгази. Исто така, истиот ден, 50 африкански платеници, пред сè од Чад, биле погубени од страна на демонстрантите во Ал Баида, кога изгореле во една полициска станица. Дополнително, уште 15 заробени платеници биле линчувани во Ал Баида, Бенгази и Дарнах на 18 февруари и 19 февруари. Телата на некои од нив биле изложени и снимени на видео. Од 23 февруари, Владата потврдила дека 111 војници биле убиени. На 24 февруари, IFHR изјавила дека 130 војници биле погубени во Бенгази и Ал Баида, откако застанале на страната на демонстрантите.
Евакуација
Според некои извори, околу 4.000 луѓе ја преминуваат границата помеѓу Либија и Тунис. Меѓу оние кои побегнале од насилствата се странски државјани, по потекло од Египет, Тунис, Турција, и.т.н. Стотици Американци и други странски државјани се наоѓаат на ферибот, кој сè уште не може да ја напушти Либија поради бурното море. Силни ветрови го попречиле полетувањето на турски воени авиони во рамките на напорите за евакуација. Стејт департментот соопштил дека 167 Американци и 118 граѓани на други држави се на фериботот „Марија Долорес“, кој стоиел на пристаништето Аш Шабаб во Триполи.
Етиопски календар
Етиопскиот календар или еритрејскиот календар е главниот календар што се користи во Етиопија, а исто така служи како литургиска година за христијаните во Еритреја и Етиопија кои припаѓаат на Еритрејската Православна Црква Теваедо, Етиопија Православна Црква, Источна католичка црква, Копска православна црква во Александрија и Етиопско-Еритрејски евангелизам.
Граѓанска војна во Либија
Евакуација
Турското Министерство за надворешни работи соопштило дека четири воени товарни авиони со над 400 турски државјани се вратиле во татковината на 25 февруари. Турција евакуирала околу 8.000 од околу 30.000 свои граѓани во Либија. Околу 200 африкански компании работат во африканската земја. Два грчки брода отпловиле во бурното море на 25 февруари со 4.500 кинески државјани за островот Крит. Околу 15.000 Кинези, што е половина од вкупниот број на кинески работници во Либија, се очекува да пристигнат со фериботи на островот Крит и да полетаат со чартер летови за татковината.
Авиони на руското Министерство за вонредни ситуации евакуирале 153 странци, кои работеле по договор со руски компании во Либија.
Етиопски календар
Општи одлики
Тоа е сончев календар, кој, пак, потекнува од египетскиот календар, но како јулијански календар, тој додава скок ден на секои четири години без исклучок, а годината ја започнува на 29 август или 30 август во јулијанскиот календар. Јазот помеѓу 7-8 години помеѓу етиопските и Грегоријанските календари произлегува од алтернативна пресметка при одредувањето на датумот на Благовештението. Како и коптскиот календар, етиопскиот календар има 12 месеци од 30 дена плус 5 или 6 епагонални денови, кои го опфаќаат тринаесеттиот месец. Етиопските месеци започнуваат во истите денови како и оние во коптскиот календар, но нивните имиња се во Гез. Шестиот егогоменски ден се додава на секои 4 години, без исклучок, на 29 август во јулијанскиот календар, 6 месеци пред соодветниот ден на скок на Јулијан. Така, првиот ден од етиопската година, 1 маскара, во годините помеѓу 1900 и 2099 година, обично е 11 септември. Сепак, паѓа 12 септември во годините пред Грегоријанската скок година.
Граѓанска војна во Либија
Евакуација
До 24 февруари, околу 30 Македонци биле заглавени во пристаништето на либискиот град Бенгази. Од министерството за надворешни работи изјавиле дека тие се наоѓаат во бегалски камп.
Надворешни врски
Libia - ليبيا
Етиопски календар
Ери
За да ја одбележат годината, Етиопјаните и следбениците на еритрејските цркви денес ја користат ерата на Воплотувањето, која датира од Благовештението или воплотувањето на Исус на 25 март, како што е пресметано од Аниан од Александрија; така што неговата прва граѓанска година започна 7 месеци порано, на 29 август. Ова доведува до тоа бројот на години во Етиопија да биде 8 години помалку од бројот на Грегоријанските години од 1 јануари до 10 или 11 септември, а потоа и за 7 години помалку за остатокот од Грегоријанската година. Во минатото, многу други епохи за многу години исто така биле широко користени во Етиопија и Кралството Аксум.
Ера на маченици
Најважната ера - некогаш широко користена од источното христијанство, а сè уште се користи од Коптската православна црква во Александрија - била ерата на маченици, позната и како епоха на Диоклеција, или доба на Диоклецијан и маченици, чија прва година започна на 29 август 284 г. Во однос на Грегоријанските и Јулијанските новогодишни денови, од 1 до 4 месец подоцна, разликата помеѓу ерата на мачениците и годината по Христа е 285 години (285 = 15 × 19). Ова е затоа што во 525 година, Дионисиј Екигус реши да додаде 15 метонски циклуси на постојните 13 метонски циклуси од ерата на Диоклеција (15 × 19 + 13 × 19 = 532) за да го добие целиот 532-годишен велигденски циклус, чиј прв циклус заврши.
Anno Mundi (во годината на светот) спрема Панодор
Околу 400 година од н.е., Александрискиот монах Панодор ја утврдил ерата на Александрија, датумот на неговото потекло, 29 август 5493 година п.н.е. После 6 век од нашата ера, тоа го користеле египетски и етиопски хронолози. Дванаесеттиот 532-годишен циклус од овој период започна на 29 август 360 година, и така 76 години по ерата на мачениците.
Anno Mundi (во годината на светот) според Анијан
Владиката Анијан го претпочиташе стилот на Благовештение како стил на Нова Година, 25 март. Така тој поминал во времето на Пандор за околу шест месеци, за да започне на 25 март 5492 година п.н.е. Во етиопскиот календар, ова е еквивалентно на 15 Магабит 5501. П.н.е. Anno Mundi остана во употреба до крајот на 19 век. век.
Циклусот на престапната година
Четиригодишниот циклус е поврзан со четири евангелисти: првата година по етиопската скок година се вика година на Јован, потоа година на Метју, а потоа и година на Марк. Година со 6. епагономниот ден традиционално се одбележува како година на Лука.
Ромска кујна
Ромската кујна, понекогаш подбивно наречена '' циганска храна“, е кујна на етничките Роми. Нема специфична „ромска кујна“; тоа варира и е под кулинарско влијание од земјите за кои станува збор, во кои тие често живеат со векови. Затоа е под влијание на европската кујна, иако Ромите доаѓаат од индискиот потконтинент. Нивната кујна вклучува индиски и јужноазиски влијанија, но исто така е многу слична со унгарската, еврејската, источноевропската и романската кујна. Кујната на муслиманските Роми е исто така под влијание на балканската и турската кујна.
Тихо Најдовски
Тихо Најдовски (, -, ) — македонски поет, писател за деца и млади.
Животопис
Најдовски е роден во Велес на година. Завршил Филолошки факултет во Скопје. Еден од основачите и долгогодишен управник на меѓнародната книжевна манифестација „Рацинови средби“ во Велес. Член на ДПМ од 1969 година. Автор е на книгите: Малечка присутност (раскази, 1958), Трепетлика (раскази, 1969), Јасминка (раскази, 1970),28 начина за самоубиство ( 2011 ) Солзи (раскази, 1970), Сребрена капка (раскази, 1972), Ѕвездалии (раскази, 1980), И така се расте (раскази, 1986), Белиот галеб (роман, 1986), Задоцнета пролет (раскази, 1986), Сараџа (сатирични раскази, 1989), Златна пештера (бајка, 1989), Цвет и дете (раскази, 1989), Билјана (раскази, 1991), Дремливо патување (роман, 1992), Олеандровиот цвет (роман, 1995), Цибрина (поезија, 1996), Увил (поезија, 1997), Здравица (поезија, 1998), Потпора Збор (поезија, 1998), Меѓа (поезија, 1998), Мерка за немирот (поезија, 1999), Превалец (2000). Добитник на наградите: на РТС за книга за деца на СВП, „Климент Охридски“, „Деветти Ноември“ на град Велес.
Фангауа
Фангауа (Fangaua) — главното село на атолот Нукулаелае во Тувалу и има население од околу 393 жители.
Гатис Смукулис
Гатис Смукулис (Gatis Smukulis; р. во ) — латвиски професионален друмски велосипедист, кој вози за професионалната континентална екипа.
Распоред на резултатите на големите трки
СО = се откажал; — = не учествувал
Долње Орле
Долње Орле (словенечки: Dolnje Orle; германски: Unterorle) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Ноах Феил
Ное Феил (роден на 16 септември 1998) — германски фудбалер кој игра како играч во средниот ред за ФК Ален.
Космос-1834
Космос-1834 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,7 минути, додека аголот на наклонетост на орбиталната рамнина во однос на рамнината на екваторот изнесувала 65,0°. Најголемото растојание од Земјата го достигнал на 417 км, а најмалото на 403.
Стјуарт Холден
Стјуарт Алистер Холден (роден на 1 август 1985) — американски фудбалер со шкотско потекло кој во моментов игра како играч од средниот ред за Болтон во англиската Чемпионшип лига.
Холден ја претставувал селекцијата на САД во категориите до 20, до 23 години и во сениорскиот тим. Тој го направи своето сениорско деби во јули 2009 година против Гренада и го постигнал својот прв гол токму на тој натпревар. Тој беше дел од тимот на САД на Летните олимписки игри 2008, Голд Купот 2009 како и Светското првенство 2010 година. Од неговото деби до сега, Холден играл 17 пати во сениорската репрезентација и постигнал два гола.
Тој е син на шкотски родители и е по потекло од Белшил, Холден имал британско државјанство до својот 21 роденден, кога тој се откажал и земал американско државјанство, со што стекнува право да ја претставуваат селекцијата на САД во сениорско ниво.
Младен Тонев
Младен Ристов Тонев ( во —  во ) — македонски партизан, борец за слобода на Македонија и учесник во НОВ.
Животопис
Уште од мал останал без родители и со помош на постарите браќа израснал во вредно и бистро момче. Како необразован го следел односот на окупаторот, посебно кога бил мобилизиран во окупаторската бугарска војска. Ги почувствувал тешкотиите на ропскиот живот и станал симпатизер на НОВ. Во почетокот на септември 1944 година стапил во Месната команда во Кратово, а подоцна и во составот на Седумнаесеттатa македонска ударна бригада, учествувал во многу борби во кои се истакнал со својата храброст и умешност. Во битките на Сремскиот фронт загинал неговиот командир, па самиот тој застанал на чело на единицата и како командир неколку дена успешно ја водел четата од борба во борба. На неговиот роденден 14 април 1945 година, загинал на теренот помеѓу Врпоље и Ѓаково.
Јачковец (Дреново)
Јачковец — археолошко наоѓалиште во кавадаречкото село Дреново.
Наоѓалиштето претставува населба и некропола од римско време.
На 2 км источно од селото, по површините на нивите се среќаваат фрагменти од керамички садови. Откриена е една надгробна стела со старогрчки натпис. Наодите се наоѓаат во музејот и галерија во Кавадарци.
Божо Ѓумиќ
Божо Ѓумиќ (Врбас, 7 јануари 1992) е српски кошаркар. Тој играл на централната позиција.
Клупска кариера
Ѓумиќ е од Црвенка, каде што почнал да тренира кошарка во локален клуб. Потоа бил во Хајдук од Кула и на 15 години се преселил во КК Нови Сад со кој ја освоил кадетската и јуниорската лига на Србија. Дебитирал и во сениорската кошарка во дресот на Нови Сад, играјќи во Српската кошаркарска лига. Подоцна, во истиот ранг на натпреварувањето играл за Напредак од Крушевац и Србијагас од Војводина.
Во февруари 2015 година потпишал двегодишен договор со Партизан. Остатокот од сезоната 2014/15 го поминал во Партизан, како и целата сезона 2015/16. Во август 2016 година се преселил во Слобода од Тузла, чиј тренер во тоа време бил Велимир Гашиќ, со кој претходно соработувал во Партизан. По сезоната во Слобода, Ѓумиќ се вратил во Србија во летото 2017 година и потпишал за ФМП. Имал мала минутажа во тимот од Железник, па во декември истата година го напуштил клубот и се преселил во Хелиос, Словенија. По Хелиос, тој бил во Африка каде играл за клуб од Мозамбик, и во февруари 2019 година се вратил во европската кошарка и потпишал за Блокотехна од Гевгелија.
Во септември 2019 година потпишал договор со екипата на Нови Пазар. Во Нови Пазар бил до декември истата година, кога го напуштил клубот и се преселил во Бањалукански Борац, член на Првата лига на Република Српска. Остатокот од 2019/20 година го поминал во Борац сезона како и комплетната 2020/21 во која клубот настапувал и во Втората Јадранска лига. За сезоната 2021/22. потпишал договор со Херцеговец од Гајдова, член на Втората лига на Србија.
Репрезентација
Играл за помладите селекции на Србија. Со репрезентацијата до 16 години играл на Европското првенство во 2008 година во Италија каде го освоиле 5-то место. На тој турнир постигнувал 5,4 поени и 4,9 скока по натпревар. Две години подоцна, со репрезентацијата до 18 години, настапил на Европското првенство во Литванија, каде го освоиле четвртото место. На тој турнир имал просек од 5,7 поени и 3,1 скока по натпревар.
Пазарна економија
Пазарна економија е економски систем кај кој донесувањето на одлуки за инвестирањето, производството и распределбата се заснова на понудата и побарувачката, а цените на добрата и услугите се одредени според ценовниот механизам. Ова е спротивно на планската економија, каде одлуките за инвестирањето и производството се дел од планот за производство. Пазарните економии се разликуваат, почнувајќи од варијанти на хипотетичките laissez-faire и слободните пазари, до варијанти на регулирани пазари и економски интервенционизам, каде што државата има активна улога во поправањето на пазарните неуспеси. Економиите кои најчесто постојат, се составени од одреден степен на економско планирање или на државно управувани активности, и затоа се класифицирани како мешовити економии.
Кај вистинската пазарна економија, државата ја штити сопственоста и доброволната размена и игра важна улога како заштитник на сопственичките права.
Во реалниот свет, пазарните економии не постојат во чиста форма, бидејќи државите ги контролираат до различен степен, отколку да овозможат целосна саморегулација преку пазарните сили. Терминот економија на слободниот пазар понекогаш се употребува како синоним за пазарна економија, но, како што истакнал Лудвиг Ерхард (Ludwig Erhard), ова не ја спречува една економија да обезбеди различни програми за општествена благосостојба, како што се бенефиции при невработеност, како во случајот кај социјалната пазарна економија.
Покрај тоа, постојат многу варијанти на пазарен социјализам, почнувајќи од кооперативниот модел, каде претпријатијата, во сопственост на работникот и засновани врз самоуправување, се координираат според пазарите, а аутпутот на крајните производи и услуги се заснова на пазарна алокација, па до оние средства за производство кои се во сопственост на јавноста (државата).
Терминот употребен сам по себе може погрешно да биде наведен. На пример, САД се состои од мешана економија (значајна регулатива за пазарот, земјоделски субвенции, огромни финансиски средства наменети за истражување и развој од страна на државата, здравствена заштита за стари луѓе/здравствена заштита за сиромашни), но која сепак се заснова на пазарната економија. Постојат различни гледишта за тоа колку треба да е голема инволвираноста на државата во водењето на пазарната економија и за адресирањето на нееднаквостите што ги создава пазарот. Ова е забележано од тековниот недостаток на консензус за проблеми како што се централната банка и социјалната помош.
Капитализам
Генерално, капитализмот се однесува на економски систем кај кој средствата за производство значително или целосно се во приватна сопственост и се експлоатираат само за профит, и системот е структуриран врз процесот на акумулација на капитал. Во принцип, инвестирањето, распределбата, приходот и давањето цена се одредени според пазарот.
Постојат различни варијати на капитализам и овие различни варијанти имаат различни односи со пазарот. Кај формите на капитализмот на слободниот пазар и Lassiez-faire, пазарите се употребени со минимална или воопшто никаква регулатива врз ценовниот механизам. Кај интервенционизмот, кејнезијанската и мешаната економија, пазарите продолжуваат да имаат доминантна улога, но до некој степен се регулирани од страна на државата со цел да се поправат пазарните неуспеси или да се подобри општествената благосостојба. Државните капиталистички системи најмалку се потпираат врз пазарите, а државите во голема мера зависат од индиректното економско планирање и/или од претпријатија во сопственост на државата за акумулирање на капитал.
Од крајот на феудализмот па наваму, капитализмот е доминантен на Западот, но терминот „мешана економија“ подобро ги опишува современите економии, поради постоењето на приватни и државни претпријатија. Кај капитализмот, цените се одредени според скалата на понудата и побарувачката. На пример, повисоката побарувачка за одредени добра и услуги води кон повисоки цени,додека послабата побарувачка за одредени добра води кон пониски цени.
Laissez-faire
Laissez-faire е синоним на она што строго се однсувало на економијата на капиталистички слободен пазар, во текот на почетокот и средината на 19 век, како идеал што требало да се достигне. Општопознато е дека потребните компоненти за функционирање на идеализиран слободен пазар се целосното отсуство на државните регулативи, на субвенците, притисоци на цените по вештачки пат и државните монополи (обично класифицирани како присилен монопол, од страна на слободниот пазар), и без даноци и тарифи освен оние кои се потребни за државата да обезбеди заштита од принуда и кражба и за одржување на мир, и права на сопственост.
Социјална пазарна економија
Овој модел бил воведен од Алфред Милер-Армак (Alfred Müller-Armack) и Лудвиг Ерхард (Ludwig Erhard) по Втората светска војна во Германија. Моделот на социјалната пазарна економија се заснова на идејата за реализирање на бенефициите од слободниот пазар, особено економските перформанси и зголемениот промет на добра, додека се избегнуваат недостатоците како што се пазарните неуспеси, деструктивната конкурентност, концентрацијата на економската моќ и анти-социјалните ефекти на пазарните процеси. Целта на социјалната пазарна економија е реализирање на најголем просперитет во комбинација со најдобро можно социјално осигурување. За ралика од економијата на слободниот пазар, државата во оваа пазарна економија не е пасивна, туку активно воведува регулаторни мерки. Целите на социјалнита политика се вработување, политики за домување и образование, како и социо-политичко урамнотежување на распределбата на растот на приходот. Одлики кои ја отсликуваат социјалната пазарна економија се силна конкурентнтска политика и рестриктивна монетарна политика. Теоретските основи се засноваат на ордолиберализмот, католичкото социјално учење и демократскиот социјализам.
Пазарен социјализам
Пазарниот социјализам се однесува на различните економски системи каде средствата за производство или доминантните економски институции се или во приватна или во државната сопственост, но функционираат согласно правилата на понудата и побарувачката. Според моделот на Оскар Ланге (Oscar Lange) за пазарен социјализам, цените би биле одредени според државните советодавни одбори, сè додека не го пресметат маргиналниот торшок на производството за да добијат совршена конкуренција и парето ефикасност. Кај овој модел,претпријатијата ќе бидат во сопственост на државата и ќе се управувани од нивните работници. Посовремен модел на пазарниот социјализам е оној напредниот на John Roemer, каде општествената сопственост се постигнува преку јавната сопственост на капиталот кај пазарната економија.
Кооперативен социјализам
Либерал социјалистите и анархистите често промовираат форма на пазарен социјализам во која претпријатијата се во сопственост на и се управувани кооперативно од страна на работниците, така што со профитот директно се плаќаат работниците-сопственици. Овие кооперативни претпријатија ќе си конкурираат едни со други на ист начин како и приватните компании кај капиталистичкиот пазар.
Социјалистичка пазарна економија
Како последица на реформите од 1978, во Народна Република Кина воспоставена е таканаречената „социјалистичка пазарна економија“, во која поголемиот дел од економијата е во сопственост на државата, но државните претпријатија се реорганизирани во акционерски друштва, каде различни државни агенции поседуваат поголем дел од акциите преку системот за акционери. Цените се одредени според ценовен систем и претпријатијата во сопственост на државата не се предмет на микроменаџментот од државните советодавни агенции.
Сличен систем, наречен „социјалистички-ориентирана пазарна економија“, бил воведен во Виетнам по Đổi Mới реформите од 1986. Овој систем обично се одликува како државен капитализам отколку како пазарен социјализам, бидејќи не постои значаен удел на управување на вработените во фирмите, државните претпријатија го задржуваат нивниот профит, отколку да го распределат на работниците или на државата, и кај многу функционира како делумно или de facto приватно претпријатие.
Ханзуезија
Ханзуезија — род на пацицефалосауридски диносауруси од доцната креда. Живеел на територија од денешна Алберта и Монтана и содржи единствен вид Hanssuesia sternbergi. Хансузија се заснова на купола на черепот првично именувана како Тродон стернберг од Барнум Браун и Ерих Марен Шлајкјер во 1943 година. Специфичното име било во чест на Чарлс Мортрам Стернберг кој ја пронашол куполата во 1928 година во близина на Стивил во јужна Алберта. Во 1945 година, тој бил пренесен во Стегоцерас од самиот Ц.М. Стернберг, како Stegoceras sternbergi.
Родот Хансузија за првпат бил именуван од Роберт М. Саливан во 2003 година. Името е во чест на палеонтологот Ханс-Дитер Сјус. Во публикацијата се појавила и правописната варијанта „Хансусија“. Истата година Саливан избрал Хансузија како важечко име. Типскиот вид е Troodon sternbergi. Новата комбинација е Hanssuesia sternbergi.
H. sternbergi е познат од холотипот NMC 8817 и шест упатени примероци (главно фронопариетали) кои биле собрани од две формации на групата реката Бели од Алберта, Канада, формација на Диносаурускиот парк во Диносаурускиот Провинциски парк и формацијата Олдман, како и од горната формација на реката Јудит во Монтана, САД.
Како и другите пахицефалосаури, Хансуесија имал дебел покрив на черепот. Сепак, Хансуезија се разликува од другите пахицефалосауруси со тоа што има депресивен париетален регион, фронопариетална купола широка како пред, така и позади, широк назален шеф на фронталите, намалени, но потечени предфронтални лобуси и намалена париетосквамозална полица на куполата назад. Извештајот на ЦСВП од 2020 година утврдил дека Гравитолус и Хансуесија се синоним за Стегоцерас.
Фернандо Песоа
Фернандо Песоа (португалски: Fernando António Nogueira Pessoa) (13 јуни 1888 - 30 ноември 1935) - португалски писател, филозоф и книжевен критичар.
Животопис
Песоа имал големи познавања во областа на окултизмот, спиритизмот и астрологијата.
Творештво
Песоа се смета за еден од најголемите поети кои твореле на португалски јазик. Исто така, тој пишувал и кратки раскази, драми, детективски романи, а се занимавал и со политичка и книжевни критика. Тој бил водечки лик на авангардното книжевно списание „Орфеј“, а неговите дела се сметаат за почеток на португалскиот книжевен модернизам. За Песоа е карактеристично тоа што во текот на кариерата користел различни книжевни имиња (хетероними), како: Алберто Каиру, Рикардо Реиш, Алваро де Кампуш итн. За негово ремек-дело се смета „Книга на немирот“ од 1928 година.
Ѓорѓија Најдоски
Ѓорѓија Најдоски — македонски поет, раскажувач и романописец.
Животопис
Најдоски е роден на 18 февруари 1942 година во с. Лактиње, Охридско. Завршил Филолошки факултет во Скопје. Доктор по политички науки. Работи во Културно-информативен центар во Скопје. Член на ДПМ од 1967 година.
Кво вадис (филм)
За други употреби види Кво вадис (појаснување)
Кво вадис (Quo Vadis) американски филм од 1951 година, произведен од MGM. Филмот е режиран од Мервин Лерој (Mervyn LeRoy) а продуциран од Сем Зимбалист, според сценариото на Џон Ли Махин, С.Н. Берман и Соња Левиен, кое е адаптација на романот „Кво вадис“ од Хенрик Шенкевич. Музиката за филмот е дело на Миклош Рожа а кинематографијата на Роберт Суртис и Вилијам В. Скал. Во филмот настапуваат: Роберт Тејлор, Дебора Кер, Лео Ген, Питер Јустинов, Финли Кери, Феликс Ајлмер и Ејбрахам Софер, Патриша Лафан, Марина Берти и Нора Свинберн. Во филмот е појавуваат и Софија Лорен и Елизабет Тејлор. „Кво вадис“ е често користен мотив во уметноста, а за првпат е прикажан на филмот во 1902 година, додека најславната верзија е филмот на Лерој од 1951 година. Филмот на Лерој се одликува со врвна снимателска и монтажерска работа и со квалитетни сценаристички решенија, а режисерот остварил рамнотежна комбинација на приказната за судбината на главните ликови и описот на целата историска епоха. Филмот е добитник на две награди „Златен глобус“ (за камера и за улогата на Устинов), а имал дури осум номинации за „Оскар“, но не победил во ниту една категорија.